google/wiki40b huggingface dataset:
Leser søker bok

Leser søker bok, forkortet LSB, er en sammenslutning av norske organisasjoner som arbeider for at alle skal ha tilgang til litteratur.

Organisasjon og aktiviteter

Leser søker bok (LSB) har ansvaret for at det skal komme ut litteratur for alle som av ulike årsaker syns bøker kan være tunge og utilgjengelige. De sørger for at bøker blir utviklet, utgitt og formidlet. Noen av disse er spesielt tilrettelagt for mennesker med ulike funksjonshemminger. Hovedvekten ligger på bøker med «litt å lese» – bøker som er kjappe for dem som leser mye, overkommelige for dem som leser lite. 
LSB har avtaler med over 346 folkebibliotek som utgjør Bok til alle-nettverket. Bok til alle-bibliotekene har god kompetanse om de tilgjengelige bøkene og jobber aktivt for å nå nye brukergrupper. I tillegg organiserer de over 1000 frivillige leseombud som leser høyt for folk som ikke kan lese selv. LSB har laget søkesiden Boksok.no. Basen gir en oversikt over hva som finnes av bøker som er mer tilgjengelige enn andre. Boksøk inneholder omtrent 1200 titler og blir stadig oppdatert. Det gis både utviklingsstøtte til forfattere, illustratører og utgivingsstøtte til forlag. Hvert år deler LSB ut Ordknappen, en utmerkelse for forfattere som skriver tilgjengelige bøker. 
LSB er finansiert av Kulturrådet. Organisasjonen er en bred allianse sammensatt av forfattere, illustratører, forlag, fagfolk innen lesing og interesseorganisasjoner for funksjonshemmede. Blant medlemsorganisasjonene finner vi Norsk faglitterær forfatter- og oversetterforening, GRAFILL, Den norske Forleggerforening, Norske Barne- og Ungdomsbokforfattere, Dysleksi Norge, Norsk forbund for utviklingshemmede, VOX, Funksjonshemmedes fellesorganisasjon og Den norske Forfatterforening. 
LSB holder til på Litteraturhuset i Oslo. Monica Helvig er daglig leder. Hun tok over stillingen 01.08.18 etter Liv Gulbrandsen.
Lest (skipsvolum)

Lest er et gammelt rommål brukt blant annet for å betegne et skips lastevolum. Det har hatt forskjellige verdier til forskjellige tider – og også variert fra land til land. I Norge ble en lest regnet som 12 tønner korn eller 18 tønner kull. En lest kull tilsvarer 2 m³. 1 tønne korn tilsvarte 162 liter. (I Danmark var lesten 22 tønner korn eller 12 tønner kalk eller sand.)
Commerce-lest eller kommerse-lest var mål på lasteevne. Heller ikke dette lestmålet var standardisert fra land til land. I Norge var en kommerse-lest 2 080-2 300 kg avhengig av skipets størrelse. I Danmark var den 2 050-2 800 kg avhengig av type last. I Sverige og Finland var lesten 2 548 kg og i Nord-Tyskland 3 000 kg.
Når skipsstørrelse oppgis i kommerselester, regner man normalt en lest som vel 2 registertonn (2,08).

Skomakerlest

Lest betegner også en mal fremstilt av tre formet som en fot brukt av en skomaker for å kunne tilpasse sko nøyaktig til kunden uten at vedkommende er til stede under arbeidet.

Lest i båtbygging

Lest brukes også ved lestebygging av enkelte lystseilere.
Gran Área Metropolitana

Gran Área Metropolitana («Det store metropolitane området»), forkorta GAM, er den største byregionen i Costa Rica. Den befinner seg i Valle Central og består av områdene i og rundt landets fire største byer: hovedstaden San José, Alajuela, Heredia og Cartago. GAM har om lag 2,6 millioner innbyggere (i overkant av 50 % av landets befolkning) og et areal på 2 044 km² (rundt 4 % av landets areal).
GAM avgrenses i nord av fjellkjeden Cordillera Volcánica Central, kantonen Atenas i vest, fjella i Aserrí i sør og kantonen Paraíso i øst. 
Begrepet Gran Área Metropolitana ble innført i byplanleggingslov nr. 4240 av 15. november 1968. Området utgjør i dag en av sju planleggingsregioner som INEC deler landet inn i.

Utstrekning

Gran Área Metropolitana omfatter 164 distrikter i 31 kantoner. Nedafor følger ei liste over disse kantonene, sortert etter provins.
Sormida

Utseende

Middelsstore, lyst gråbrune trebukker med lange antenner. I alle fall Sormida cinerea er lyst brungrå med mørkere streker. Pronotum har rundede sider med en kraftig pigg i midten.

Utbredelse

Slekten er utbredt i Oseania. To av artene lever på Fiji, den tredje er beskrevet fra ukjent lokalitet, trolig i Oseania.
John Campbell, 2. hertug av Argyll

Tidlig liv

Han ble født i Petersham, Surrey, England, sønn av Archibald Campbell, 1. hertug av Argyll og Elizabeth Tollemache, datter av Lionel Tollemache, 3. baronet. I 1703 etterfulgte han faren som hertug av Argyll og overhode for Campbell-klanen. Han ble i 1705 gjort til baron Chatham og jarl av Greenwich på grunn av støtten til Act of Union 1707 som gjorde England og Skottland til et forent kongerike. Han kjempet under den britiske kommandanten, hertugen av Marlborough, i den spanske arvefølgekrigen. Han var med i slagene ved Oudenarde og Malplaquet. 
I 1710 ble han gjort til ridder av Hosebåndsordenen, og i 1711 ble han utnevnt til øverstkommanderende over de britiske militærstyrkene i Spania av Torystyret til Lord Oxford og Lord Bolingbroke og han var guvernør av Menorca fra 1712 til 1716. I løpet av 1713 ble han derimot kritisk til toryregjeringen og tok parti med Whig i opposisjonen ved å holde taler mot de styrende i House of Lords. I juli 1714, da dronning Anne hadde sitt siste sykdomsforløp, gjorde Argyll og hertugen av Somerset en uventa entré i Privy Council. De forhindra Bolingbroke i å ta full kontroll etter Lord Oxfords fall, og på denne måten kan de ha sikret hannoversk tronfølge.

Jakobittopprørene

Under jakobittopprørene ledet Argyll myndighetenes styrker ved Sheriffmuir og overvant jakobittene som var ledet av jarlen av Mar. I 1719 fikk han tildelt hertugdømmet Greenwich. Han var Master General of the Ordnance fra 1725 til 1740 og ble forfremmet til feltmarskalk i 1736. Han blir nevnt som en av stifterne av Foundling Hospital som fikk Royal Charter av kongen i 1739. I 1742, et år før hans død ble han utnevnt til øverstkommanderende for den britiske hæren.
Haidian kristne kirke

Haidian kristne kirke (det kinesiske navnet er 基督教堂, pinyin: Jīdūjiàotáng) er en protestantisk kirke tilknyttet Tre Selv-bevegelsen og ligger i Zhongguancun i bydistriktet Haidian i Folkerepublikken Kinas hovedstad Beijing.
Den stedlige menighet ble organisert i 1933. Kirken ligger ikke langt fra Tsinghuauniversitetet, Pekinguniversitetet og flere IT-selskaper, som for eksempel Sina.com, og dette har bidratt til at en stor andel av kirkebesøkerne er unge.

Arkitektur

Den nåværende kirke ble tegnet av Meinhard von Gerkan og Stephan Schütz og ble bygd 2005–2007. Bygningens gulvareal er på 4 000 kvadratmeter. Kirken var da den åpnet Kinas største.
Yangquan kullkraftverk

Yangquan kullkraftverk er et kullkraftverk i provinsen Shanxi, i det sentral-nordlige Kina. Det har en installert produksjonskapasitet på 1.200 MW. Operatør er State Energy Resources Investment Co Ltd.
Heliophanus dubius

Utseende

Heliophanus dubius er en forholdsvis liten edderkopp, mellom 3,5 og 5,7 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Det finnes mange mørke små hoppeedderkopper som er ganske like hverandre, samtidig som de kan være noe fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Afrikatouren i landeveissykling 2015

Afrikatouren i landeveissykling 2013-2014 er den 10. sesongen av UCI Africa Tour.
Gjennom sesongen blir poeng utdelt til rytterne etter plassering på etapper, i endagsritt og sluttstilling i ritt. Poeng blir utdelt etter rangering på rittene. Hvert ritt har en kategori som avgjør hvilke lag som kan delta, poeng, i tillegg til at den viser om det er endags eller etappritt:

* Etapperitt: 2.HC, 2.1 og 2.2

* Endagsritt: 1.HC, 1.1 og 1.2
Karateklubben Hiryukan

Karateklubben Hiryukan er en karateklubb innen stilarten Wado-ryu og tilhører WIKF Norge. Klubben har egen dojo på Skøyen i Oslo og er organisert gjennom Norges Kampsportforbund.
Klubben har fokus på karatetrening for voksne med en travel hverdag og tilbyr nybegynnerkurs for voksne med start i januar og august. Karateklubben Hiryukan tilbyr også nybegynnerkurs og trening for barn og ungdom.

Historie

Klubben ble grunnlagt av sensei Cato Bruarøy (7. dan i 2017) i 2002 som et tilbud til venner og arbeidskolleger, men vokste fort ut over de tidligste rammene. Hiryukan betyr «svevende/flyvende drage» og navnet ble gitt av dr. Tatsuo Suzuki, stilartens hovedinstruktør.
Blåtrane

Taksonomi

A. paradiseus (blåtrane) og A. virgo (jomfrutrane) ble flyttet fra slekten Grus til Anthropoides etter studier med tranenes genom, i henhold til Krajewski et al. (2010). Samtidig ble blåtranens vitenskapelige navn endret fra endingen -a (paradisea) til -us (paradiseus), noe som antyder at arten ikke lenger regnes som feminin, men maskulin.

Beskrivelse

Blåtraner er store fugler, som typisk blir omkring 110–120 cm høye og gjerne veier omkring 4 900–5 300 g. Vingespennet utgjør cirka 180–200 cm. Hanner er blir større enn hunner.
Traner i slekten Anthropoides skiller seg fra alle andre traner, gjennom at hele kroppen er fullstendig dekket med fjær (de mangler altså rød hudflekk i hodet, slik andre traner har). Blåtraner har ei uniform blålig grå fjærdrakt. Hodefjæra er kort og lysgrå (nærmest hvit). De modifiserte armsvingfjærene har sorte tupper og danner en lang «svans» fra bakkroppen på fuglene, når vingene er sammenslått.

Utbredlse og habitat

Blåtraner er standfugler, som holder til i det østre og sørlige Sør-Afrika og Vest-Swaziland. En meget begrenset populasjon holder dessuten til i Etoshaområdet i Namibia.
Arten trives i høyereliggende (fra havnivå og opp til 1 771 moh.) tørre områder med gressland dominert av ulike gressorter og frø, men fuglene hviler og hekker også i våtmark. I senere år har arten også kolonisert jordbruksområder, der de har tatt i bruk såvel kornåkre som beitemark.

Atferd

Blåtraner hekker hovedsakelig i tidsrommet oktober–desember, men av og til også så sent som i mars. Redet bygges gjerne i typiske gressland, som regel nær vann, men også på beitemark, kornåkre, myrområder og lignende. Redet plasseres gjerne på en grunn av småstein eller gress og er typisk svært enkelt tilrettelagt. Hunnen legger to egg og ruger dem i 30–33 dager. Avkommet blir flygedyktig er 85 dager eller mer og regnes som forplantningsdyktige i 3–5 års alderen..
Wensheng

Wensheng (forenklet kinesisk: 文圣区; tradisjonell kinesisk: 文聖區; pinyin: Wénshèng Qū) er et bydistrikt i byprefekturet Liaoyang i den kinesiske provinsen Liaoning.
Det har et areal på 38 km² og teller 180 000 innbyggere (2004).
Zacazonapan

Zacazonapan er en liten kommune i sone VII av delstaten México i Mexico. Kommunens administrative senter har også samme navn som selve kommunen.
Xylotrupes oudomxayicus

Utseende

En ganske stor (40-50 millimeter), blankt svart hornbille. Som vanlig for slekten Xylotrupes har hannen et kløvet, fremoverrettet horn på pronotum og et krumt, båndformet horn på hodet som er delt i spissen. Hos denne arten er hornene ganske korte til middels lange.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er beskrevet fra Laos.
Norske fylkesblomster

Dette er ei liste over norske fylkesblomster. Idéen om fylkesblomster oppsto i 1987, da man ønsket å finne fylkesvise botaniske motiv, tilsvarende konseptet med «landskapsblommor» i Sverige og Finland. Prosjektet ble drevet fram av Norsk botanisk forening og Det Norske Hageselskap i samarbeid med de botaniske museene. Etter ca. 10 års mer eller mindre sammenhengende arbeid, med uttaler fra alle fylker og botaniske miljøer kom en fram til en liste som nå er allment akseptert. Listen inkluderer også en utvalgt art for Svalbard. Alle artene er presentert i boken Norges fylkesblomster av Inger Gjærevoll (Tapir forlag 1999).
Wimbledon-turneringen 1977

Wimbledon-turneringen 1977
1905-revolusjonen

Den russiske 1905-revolusjonen brøt ut i januar.  Den var ikke ledet og hadde ikke noen klare mål, men regnes som en opptakt til 1917-revolusjonen.
En mislykket krig mot Japan la økt press på samfunnet. Revolusjonen ble utløst da presten Georgij Gapon den 22. januar 1905 ledet et opptog på 200 000 mennesker mot tsarens palass i St. Petersburg for å få ham til å gripe inn mot de høye matvareprisene som krigen førte med seg. Tsarens soldater åpnet ild mot folkemassen, og 130 ble drept i den såkalte blodige søndagen. Dette utløste streiker, bondeopprør og mytteri i hær og flåte.
Da arbeiderne gikk til generalstreik høsten 1905, måtte tsaren motvillig gå med på å demokratisere landet, etter å ha blitt utsatt for et sterkt press også fra fetteren storfyrst Nikolaj som tsaren ville ha som leder for et militært diktatur. Men storfyrsten nektet og presset tsaren til å godta kravene som var formulert av Sergej Witte.
Revolusjonen varslet at endringer måtte til. For å hindre nye opprør utstedte tsar Nikolaj II Oktobermanifestet hvor han tillot valg til en nasjonalsamling, statsdumaen, der noen få hadde stemmerett, og sensuren ble noe mildere.
Bekasi

Bekasi er en millionby i provinsen Vest-Java på Java i Indonesia. Befolkningen anslås (2005) til 1 520 200.
Stage

Singler

«Breaking Glass» med B-siden «Art Decade» / «Ziggy Stardust» ble utgitt i november 1978.

Andre utgivelser

Stage har blitt relansert på CD tre ganger.  Den første i 1984 av RCA, senere i 1991 av Rycodisk med ett bonusspor. Og i 2005 hvor med rekkefølge på sangene slik de ble sunget opprinnelig og hvor fadingen mellom sangene er fjernet. I tillegg er det lagt til to bonusspor.

1984 relansering

Samme sporrekkefølge som originalen (1978-versjonen)  Utgitt på RCA Records.
Norsk Maritimt Museum

Historie

Museum stiftet i 1914 i forbindelse med Jubileumsutstillingen på Frogner 1914, der museet fikk overta de sjøfartsrelaterte utstillingsobjektene. Disse måtte imidlertid lagres frem til 1929, da museet kunne flytte inn i lokaler på Norsk Folkemuseum, hvor det hadde tilhold til 1960.  Da flyttet museet til nybygde lokaler på Bygdøynes i Oslo. 1. januar 2010 endret museet navn fra Norsk Sjøfartsmuseum til Norsk Maritimt Museum og i 2015 ble det en del av stiftelsen Norsk Folkemuseum.

Virksomhet og utstillinger

Museet har som hovedmål å være en landsdekkende institusjon som skal skape kunnskap om norsk sjøfart og virksomhet knyttet til kyst, sjø og vassdrag i historiske og samtidige perspektiver. Det er videre et mål å belyse hvordan dette har hatt og har betydning for kulturell, sosial og økonomisk utvikling i Norge. Museet har forvaltningsansvar for kulturminner under vann på strekningen fra Svenskegrensen til Åna-Sira.
I hovedbygningen er det en rekke faste utstillinger, hovedutstillingene «Til sjøs» og «Norge er havet» åpnet i jubileumsåret 2014. «På reise med Chiefen og Sally Jones» er en utstilling for barn og unge basert på den prisbelønte boken «Legenden om Sally Jones» av Jakob Wegelius (2008). I tillegg har museet en malerisamling, Supervideografen og skiftende utstillinger. I 2016 åpnet «Håp for havet?» og i 2017, «Torpedert».
Båthallen var Norsk Maritimt Museums første bygning og utstillingshall på Bygdøynes. I 1958 åpnet den med tradisjonsbåter fra hele kysten og utstillinger om norsk sjøfart i seilskutetiden. I 2020 gjenåpner båthallen med en ny utstilling med klinkbygde tradisjonsbåter og en utstilling om de arkeologiske funnene fra Bjørvika i Oslo.   
Blant skipene som museet eier er skoleskipet SS «Svanen», som fortsatt er i drift. Tidligere eide museet også Roald Amundsens polarskip «Gjøa», men i mai 2009 inngikk man en avtale hvor Frammuseet overtok Gjøa. Ny museumsbygning/vernebygg for "Gjøa" ble reist i 2012 i tilknytning til Fram-bygget, og åpnet for publikum sommeren 2013.

Gram-salen

Museets kunstsamling inneholder marinemalerier av kjente norske kunstnere blant andre Hans Gude, Christian Krohg, Axel Revold og Karl Erik Harr. Det er en bred samling av maritime malerier fra 1800-tallets Noen høydepunkt: Hans Gude (1825-1903): Sommerkveld fra Kristianiafjorden, 1901; Aksel Revold (1887-1962): Nordlandsjekt i leia (uten år); Karl-Erik Harr (f. 1940): Utror fra Stamsund, 1978 m.fl.

Arkitektur

Norsk Sjøfartsmuseum på Bygdøynes ble bygget i tidsrommet 1957-1974. Arkitekter M.N.A.L Trond Eliassen og Birger Lambertz-Nilssen, medarbeider Stein Nord. I 1972-73 ble bygget ble tildelt Grosserer Harald Sundts prisbelønning for arkitektonisk fremragende privatbygning innen Oslo by.
Ci (Handan)

Ci (kinesisk: 磁县; pinyin: Cí Xiàn) er et fylke i provinsen Hebei i Kina. Det er understilt byprefekturet Handan. I 1999 hadde fylket 616.456 innbyggere.
Arkeologene har avdekket tydelige tegn etter Shang-kulturen i området.

Kulturminner

Gravene i fylket Ci fra de nordlige dynastiers tid (Ci xian Bei Chao muqun, 磁县北朝墓群) og funnstedet Jiangwucheng (Jiangwu cheng yizhi, 讲武城遗址) fra de stridende rikers tid til Handynastiet er oppførte på Folkerepublikken Kinas liste over kulturminner.

Samferdsel

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Arveloven

Lov om arv m.m. av 3. mars 1972 nr. 5, også kalt arveloven eller arvelova, omhandler hvordan arv skal fordeles etter en persons bortgang. Loven klargjør blant annet hvem som har rett til å arve, i hvilken rekkefølge man arver, hvor mye en har krav på å arve (pliktdel), samt hvordan og hva en kan testamentere bort av eiendeler, eiendom og formue.
Loven definerer begreper som livsarving, uskiftet bo og testament.
Pirarajá

Historie

Pirarajá ble grunnlagt i 1895 av Luis Caselli og Diego L. Alfonsín.

Transport

Ruta 8 Brigadier General Juan Antonio Lavalleja forbinder Pirarajá med Montevideo, Pando, Solís de Mataojo, Minas og Isidoro Noblía.
Stadion (Malmö)

Navn på stadionet

Den 12. juli 2007 offentliggjorde Malmö FF at navnerettighetene ville bli solgt til Swedbank og Sparbanksstiftelsen Skåne, som bandt seg til å betale minst 5 millioner kroner pr. år i ti år for at arenaen skulle hete Swedbank Stadion. Swedbank låner også ut 300 millioner svenske kroner til bygget.
Swedbank sponser også flere andre idrettsanlegg: Swedbank Arena i Örnsköldsvik, som er hockeylaget MODOs hjemmearena, Swedbank Park i Västerås, der blant annet Västerås SK spiller sine hjemmekamper fra 2008, og Friends Arena i Solna, som fra 2012 kommer til å være Sveriges nasjonalarena.

Bygningen

Arenaen er 27 meter høy og rommer 21 000 sitteplasser eller alternativt 18 000 sitteplasser og 6 000 ståplasser. Den består av to etasjer på alle sider bortsett fra den nordre tribunen, der det er en ståtribuneetasje. Spillebanen måler 105 x 68 meter og underlaget er naturgress. På kortsidene finnes to storskjermer, som er over 50 m² store. Totalkostnaden for arenaen er 580 millioner svenske kroner.
Fritt Helsevalg

Historie

Organisasjonen ble stiftet 28. oktober 1996, som en videreføring av Aksjon Fritt Helsemarked (stiftet 1994). Et hovedformål med organisasjonen var å motarbeide innføringen av EUs kosttilskuddsdirektiv  og norsk lovverk som sier at virksom medisin skal selges fra apotek. Organisasjonen jobber også for mest mulig reelle valgmuligheter innen valg av behandler og behandlingsform ved sykdom, at trygderefusjon og offentlig støtte skal være mer universelt og ikke forbeholdes skolemedisinen, samt å være en brobygger mellom skolemedisin og alternativ/komplementar medisin.
I 2009 sto Fritt Helsevalg bak aksjonen mot svineinfluensavaksinen sammen med blant andre Kjetil Dreyer. På organisasjonens nettsider har det opp gjennom årene blitt markedsført en rekke alternative behandlingsformer. Noen av disse er anerkjente og i utbredt bruk. Andre av disse er av norske myndigheter har blitt karakteriserte som helseskadelige. Fritt Helsevalg sitt nåværende standpunkt (år 2015), er å være nøytral med hensyn til behandlingsmetoder, det vil si å ikke ha noen egen oppfatning om behandlingers virkninger, men ha fokus på enkeltmenneskets rett til selv å kunne velge sin behandlingsform.
Organisasjonen har også frontet konspirasjonsteorier om at det som på himmelen observeres som kondensstriper fra fly i virkeligheten er systematisk forgiftning av befolkningen ved at flyene slipper ut dødelig gass, såkalte chemtrails.
Fritt Helsevalg er tilknyttet Alliance for Natural Health og er medlem i National Health Federation siden 2006.
Sun Wukong

Sun Wukong (tradisjonell kinesisk: 孫悟空, forenklet kinesisk: 孙悟空, pinyin: Sūn Wùkōng; Wade-Giles: Sun Wu-k'ung – «Apen opplyst til tomhet»), også kjent som Kong Markatta eller Apekongen, er en fiktiv skikkelse, en ape født ut av en magisk stein. Han har en innflytelsesrik rolle i den kinesiske folkespråksromanen Reisen mot Vest av Mingforfatteren Wu Cheng'en, der den daoistisk utdannede og udødelige apen – som samtidig er konge over Blomsterfruktfjellet – av bodhisattvaen Guanyin får i oppdrag å eskortere den buddhistiske Tangmunken Tripitaka (modellert etter den historiske Xuanzang) til India for å hente sutraer som kompensasjon for det kaos som Sun tidligere hadde stelt i stand hos Jadekeiseren.
Som «yngre trosbrødre» har han tre andre overnaturlige vesener: Zhu Bajie, et lat og lidderlig grisemonster; Sha Wujing, et elvemonster; og dragekongen Ao Runs son, en jade-drage som tjener som Xuanzangs hest.
Sun Wukong, som i boken fremstilles som en skøyer, like fremfusende som kapabel og handlingskraftig, er en av de aller mest elskede personlighetene fra Kinas eventyr- og myteverden, og feires hvert år den 16. dagen i den åttende kinesiske månekalendermåneden. Apekongen figurerer også til stadighet mer eller mindre forkledd i spillefilmer, tegnefilmer, manhua, videospill, etc.
Fortellinger om Sun Wukong går i Kina tilbake til Tangdynastiet, men noen forskere tror at skikkelsen bygger på den eldre indiske apeguden Hanuman.